Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3587

7. FEJEZET – SIGMET ÉS AIRMET TÁJÉKOZTATÁSOK, REPÜLŐTÉRI FIGYELMEZTETÉSEK ÉS SZÉLNYÍRÁS FIGYELMEZTETÉSEK ÉS RIASZTÁSOK Megjegyzés. – Erre a fejezetre vonatkozó műszaki specifikációkat és részletes kritériumokat a 6. Függelék tartalmazza. 7.1 SIGMET tájékoztatás 7.1.1 A SIGMET tájékoztatást meteorológiai figyelő irodának kell kiadnia, amelynek rövidített köznyelven, azoknak a meghatározott útvonali időjárási jelenségeknek tényleges vagy várható előfordulását kell tömören megadnia, melyek befolyásolhatják a légi üzemelés biztonságát, valamint meg kell adnia ezeknek a jelenségeknek időbeli és térbeli alakulását. 7.1.2 A SIGMET tájékoztatást törölni kell, ha a jelenség már nem fordul elő, vagy előfordulása az adott területen a továbbiakban nem várható. 7.1.3 A SIGMET közlemény érvényességi időtartama nem lehet több 4 óránál. A vulkanikus hamu felhőre és trópikus ciklonokra vonatkozó SIGMET közlemények speciális esetében az érvényességi időtartamot maximum 6 órára ki kell terjeszteni. 7.1.4 Ajánlás. – Vulkanikus hamu felhőre illetve trópusi ciklonokra vonatkozó SIGMET közleményeknek a regionális léginavigációs egyezményben kijelölt VAAC-ok illetve TCAC-ok által kiadott tájékoztató infomációkon kell alapulni. 7.1.5 Szoros együttműködést kell fenntartani a meteorológiai figyelő iroda és a hozzátartozó körzeti irányító központ/repülési információs központ között annak biztosítása érdekében, hogy a SIGMET és a NOTAM közleményekben lévő információk a vulkanikus hamuról, konzisztensek legyenek. 7.1.6 SIGMET üzeneteket az érvényességi időtartam kezdete előtt nem több, mint 4 órával kell kiadni. A vulkanikus hamu felhőre és trópusi ciklonokra vonatkozó SIGMET közlemények speciális esetében ezeket a közleményeket amint lehetséges, de az érvényességi időszak kezdete előtt nem több, mint 12 órával kell kiadni. A vulkanikus hamu felhőre és trópusi ciklonokra vonatkozó SIGMET közleményeket legalább minden 6 órában frissíteni kell. 7.2 AIRMET tájékoztatás 7.2.1 AIRMET tájékoztatást a meteorológiai megfigyelő iroda ad ki a regionális légi-navigációs egyezménynek megfelelően, figyelembe véve a 100-as repülési magasságszint alatti légiforgalmi sűrűséget. AIRMET tájékoztatásnak rövidített köznyelven rövid leírást kell adni meghatározott útvonali időjárás jelenségek előfordulásáról és/vagy várható előfordulásáról, amelyeket nem tartalmaz a kismagasságú repülések részére a 6. Fejezet 6.5 szakaszban leírtakkal összhangban kiadott területi előrejelzés I. szakasza, és amelyek kihatással lehetnek a kismagasságú repülések biztonságára, valamint a szóbanforgó jelenségek időbeli és térbeli alakulásáról. 7.2.2 AIRMET tájékoztatást törölni lehet, ha a jelenségek már nem állnak fenn, vagy megjelenésük már nem várható a területen. 7.2.3 Az AIRMET közlemény érvényességi időszaka nem lehet több 4 óránál. 7.3 Repülőtéri figyelmeztetések 7.3.1 A repülőtéri figyelmeztetéseket az illetékes meteorológiai hatóság által kijelölt meteorológiai irodának kell kiadnia, és ezeknek tömör információt kell adniuk olyan meteorológiai körülményekről, amelyek károsan befolyásolhatják a földön lévő légijárműveket, beleértve a parkoló légijárműveket is, valamint a repülőtéri létesítményeket és szolgálatokat. 7.3.2 Ajánlás- – Repülőtéri figyelmeztetéseket törölni kell, amikor a repülőtéren a körülmények már nem állnak fenn és/vagy bekövetkezésük már nem várható. 7.4 Szélnyírás figyelmeztetések és riasztások Megjegyzés. – Útmutatást a szélnyírás tárgyában a Szélnyírás kézikönyv (Doc 9817). (Manual on Wind Shear) tartalmaz. Szélnyírás riasztások elvárhatóan kiegészítik a szélnyírás figyelmeztetéseket, és együtt a szélnyírási szituáció tudatának erősítését szolgálják. 7.4.1 A szélnyírás figyelmeztetéseket a meteorológiai hatóság, mely azoknál a repülőtereknél illetékes, amelyeknél a szélnyírás tényezőként szerepel, által kijelölt meteorológiai hivatalnak kell elkészítenie, a megfelelő ATS egységgel és az illetékes üzemeltetőkkel kötött megállapodásnak megfelelően. A szélnyírás figyelmeztetéseknek tömör információt kell adnia a megfigyelt vagy várhatóan megjelenő szélnyírásról, amely hátrányosan befolyásolhatja a légijárművet a megközelítési pályán, vagy a felszálló pályán, vagy körös megközelítés alatt a futópálya szint és e szint feletti 500 m-es (1600 láb) szint között, és a futópályán leszállási kigurulás vagy felszállási nekifutás végzése közben. Ahol a helyi terepviszonyok jelentős szélnyírás létesítését mutatják 500 m-t (1600 láb) a futópálya szint felett meghaladó magasságokon, ott az 500 m (1600 láb) nem tekinthető korlátozó értéknek. 7.4.2 Ajánlás. – Az érkező és/vagy induló légijárművek számára szóló szélnyírási figyelmeztetést törölni kell, ha légijármű jelentések jelzik, hogy szélnyírás a továbbiakban nem áll fenn, vagy alternatívaként, egy megállapodás szerinti idő eltelte után. A szélnyírásról szóló figyelmeztetés megszüntetésének kritériumait minden repülőtérre helyileg kell megállapítani a meteorológiai hatóság, az illetékes ATS hatóság és az érintett üzemeltetők megállapodásának megfelelően. 7.4.3 Azokon a repülőtereken, ahol a szélnyírást automatikus, földi telepítésű, szélnyírás távérzékelő vagy észlelő berendezéssel észlelik, ezekkel a rendszerekkel generált szélnyírás riasztásokat kell kiadni. A szélnyírás riasztásoknak tömör, frissített információt kell adni a szélnyírás megfigyelt létezéséről, amely 30 km/óra (15 csomó) vagy ennél nagyobb szembeszél/hátszél változásokat produkál, ami károsan befolyásolhatja a végső megközelítési pályán, vagy kezdeti felszálló pályán lévő légijárműveket, és a futópályán a leszállási kigurulást vagy felszállási nekifutást végző légijárműveket. 7.4.4 Ajánlás. – A szélnyírás riasztást legalább minden percben frissíteni kell. A szélnyírás riasztást törölni kell, mihelyt a szembeszél/hátszél változás 30 km/óra (15 csomó) alá esik.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes